"Și așa am probleme cu ochii!" Viorel Moldovan a stârnit hohote de râs după Farul - CFR
Farul Constanța și CFR Cluj au încheiat la egalitate duelul din penultima etapă din sezonul regulat al Superligii, scor 1-1.
La finalul meciului, fostul mare internațional Viorel Moldovan s-a declarat dezamăgit de nivelul meciului, susținând că ceea ce a văzut pe teren i-a alimentat problemele pe care le are cu ochii.
"Nu mi-a plăcut meciul. Și așa am eu probleme cu ochiul ăsta operat... mi-a obosit și mai tare. N-a fost nu știu ce...", a spus Viorel Moldovan după meciul Farul - CFR, la Primasport.
Farul Constanța - CFR Cluj, scor 1-1
Constănțenii au deschis scorul în minutul 65 al meciului prin Deaconu, iar echipa lui Mutu a restabilit egalitatea în minutul 82, prin Ajeti.
În urma rezultatului de sâmbătă seară, CFR Cluj a acumulat 50 de puncte și ocupă locul trei în clasament, în timp ce Farul se află pe cinci, cu 42 de puncte.
CFR Cluj primește vizita lui FC Hermannstdt în ultima etapă, în timp ce Farul se va deplasa la Botoșani pentru duelul cu ultima clasată din Superliga.
Urmăriți SPORT.RO și pe Google News